AlexejDobrolubov/national_council_slovak_2010 huggingface dataset:
59. schôdza NR SR - 1.deň - B. popoludní 5
Dátum: 2022-02-25
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

33. Poslanecký klub strany SMER – sociálna demokracia je mimoriadne nervózny, keď hlavným legislatívcom Národnej rady Slovenskej republiky sa stal pán Dostál. (Reakcia z pléna. Zaznievanie gongu.) Nervózni sme aj preto, lebo je 25. februára, to je víťazný február, budeme vám naozaj pripisovať toto vaše geniálne dielo. Pán poslanec Dostál, dobre viete, že ľudia by nemali vedieť dve veci, ako sa robia párky a ako sa robia zákony. To, čo dnes predvádzate, je hanba legislatívneho procesu, ktorá nemá jednoducho obdoby. Oznámili ste nám rovno, že v podstate po dvadsiatom, teda 30. júni príde permanentný zákon, ktorý bude zavádzať cenzúru až dovtedy, pokiaľ budete mať možnosť ovplyvňovať chod tohto štátu. Veľmi pekne vám ďakujeme a tešíme sa na zajtra, keď chcete privítať nemecký Wehrmacht aj s americkými Patriotmi na území Slovenskej republiky. Naozaj vám blahoželáme k 25. februáru 2022. (Piskot, výkrik a potlesk v sále.) Ďakujem pekne.
59. schôdza NR SR - 1.deň - B. popoludní
Dátum: 2022-02-25
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

145. Ďakujem všetkým za príspevky. Pamätáme si jedného poslanca z vládnej koalície, ktorý riadil výber prednostov okresných úradov. Ja len verím, že tento človek, preboha, nebude hodnotiť, čo je škodlivý obsah na spoločenskú objednávku. Dobre, dámy a páni, vidím, že nemáte dostatočné politické cítenie na danú situáciu. My to rešpektujeme. Ale ja znovu zopakujem ponuku, ktorú vám dávame v mene opozičných strán. Buď dnes pošleme do sveta odkaz, všetci prítomní poslanci Národnej rady, ktorí sedeli pri hlasovaní, odsúhlasili nielen spoločné vyhlásenie, ale aj prijali nevyhnutné zákony na podporu prípadnej migrácie na územie Slovenska, čo je celkom pekný politický symbol, veľmi dôležitý mimochodom, alebo skončí dnešná Národná rada tak, že na všetko sa zabudne a jediným odkazom do sveta bude, že vládna koalícia na Slovensku dnes z vymyslených dôvodov zaviedla cenzúru. To je všetko. My vám dávame jednoduchú, korektnú ponuku a myslím si, že to riešenie A je pre nás pre všetkých, predovšetkým pre Slovensko, najlepšie. Ďakujem pekne.
59. schôdza NR SR - 1.deň - B. popoludní
Dátum: 2022-02-25
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

68. Ďakujem pekne. Pán poslanec Kéry, vnímam tvoje vystúpenie ako vystúpenie predsedu zahraničného výboru a myslím si, že si správne odhadol situáciu, ale zabudol si niečo dodať vo svojom vystúpení, pán poslanec. Myslím si, že počúvajúc teraz niektoré faktické poznámky, by bolo správne, aby si požiadal predsedajúceho, aby po skončení rozpravy, pokiaľ sú písomne prihlásení, vyzval poslancov Národnej rady, aby sa, preboha, už neprihlasovali do ústnej rozpravy. Pretože ak tu niekto hovorí, že si civilní ľudia v Belehrade zaslúžili smrť, a to sme počuli pred chvíľou, tak začínam uvažovať, kto to, preboha, sedí v tejto miestnosti, pretože ak niekto bez akéhokoľvek zaváhania povie, že zbytočné zabíjanie civilných ľudí, detí, žien, starých ľudí v bývalej Juhoslávii je niečo, čo si títo ľudia zaslúžili, tak začínam byť mierne nervózny aj ja. Takže ak možno budeš mať ešte záverečné slovo, pán poslanec, možno by si mohol vyzvať predsedajúceho, aby požiadal ostatných, nech už sa nehlásia. Rovnako ti chcem poďakovať za podporu starostov a primátorov na východnom Slovensku. Toto považujeme za veľmi správne, pretože nech je akýkoľvek dôvod, ak ľudia trpia, treba im pomôcť. Budem veľmi rád, ak dnes prijmeme to, čo je možno naplánované z hľadiska legislatívy, hoci voči niektorým častiam máme výhrady, ale nebránil by som sa tomu, keby sme aj v blízkosti, v blízkej budúcnosti, možno aj na budúci týždeň znovu si zasadli a povedali, čo ešte môžme viac urobiť pre prejavenie takej tej materiálnej, humanitárnej solidarity na východnom Slovensku voči ľuďom, ktorí zo strachu, normálneho, prirodzeného strachu, opúšťajú vlastné územie. Ďakujem pekne inak za tvoje vystúpenie.
4. schôdza NR SR - 2.deň - B. popoludní
Dátum: 2020-04-02
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

302. Pán poslanec Kotleba, boli ste posledný prihlásený do tejto rozpravy, ústne prihlásený, to znamená, že po tej vašej faktickej už pristúpime k samotnej tajnej voľbe. A ja teda len v dobrom držím palce, aby pán poslanec Fico stihol dodržať dohody, ktoré ste spomínali, pretože už ho dlhší čas nevidím v rokovacej sále.
4. schôdza NR SR - 1.deň - B. popoludní
Dátum: 2020-04-01
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

130. Ďakujem za slovo, pán predsedajúci. Pán poslanec Kamenický, musím jednu vec uznať, že SMER ide podľa veľmi jasného komunikačného manuálu. Neviem, či vám to poslali do e-mailu kolegovia z tlačového ráno, alebo ako to u vás funguje, ale to neustále opakovanie tých posolstiev od každého vystupujúceho dokolečka dokola, už začína naozaj proste píliť uši. Posolstvo č. 1, že čakali sme viac, tu hovorili skoro všetci od vás, a potom, že to rokovanie s tripartitou, prečo ste nerokovali s tripartitou? Tak dobre, aj ja vám teraz niečo poviem, že čo sme my čakali od vás. My sme napríklad čakali, kým ste boli vo vláde, že budete viac dbať na verejný záujem a nie na súkromný záujem niektorých podnikateľov. Napríklad, že pripravíte Slovensko na horšie časy a že využijete ekonomický rozmach na to, aby sa budovali dostatočné rezervy na to, že keď prídu časy horšie a všetci avizovali, že raz prídu horšie časy, aj keď sa nečakalo, že to bude kvôli koronavírusu, ale skôr kvôli ekonomickej kríze, ale proste my sme od vás čakali, že pripravíte Slovensko a využijete ten ekonomický rozmach na to, aby sme lepšie zvládli tie kritické časy. A aby som využil teda tú metaforu, ktorú spomínal pán poslanec Kremský, že my tu hasíme, áno, my tu hasíme, len vy ste tu dvanásť rokov vládli a nezanechali ste nám žiadnu hasičskú techniku. My tu hasíme prázdnymi kýblami a pán minister Heger a ostatní musia chodiť do Dunaja čerpať vodu do tých kýblov a tak sa hasí situácia, ktorá tu nastala. (Potlesk.)
3. schôdza NR SR - 2.deň - B. popoludní
Dátum: 2020-03-25
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

65. Ďakujem, pán poslanec. Teraz sa pýtam, či sa chce niekto prihlásiť do rozpravy ústne. Jeden. Pán poslanec Tomáš, nech sa páči, máte slovo. Rozumieme sa, s pánom poslancom Kuffom už máme takú neverbálnu komunikáciu, že toto tentokrát neprejde. Prečítal som jeden pán poslanec a tým to bolo ukončené. Ďakujem.
3. schôdza NR SR - 2.deň - B. popoludní
Dátum: 2020-03-25
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

22.<br /> Ďakujem za slovo, p&aacute;n predseda. Je až dojemn&eacute; poč&uacute;vať kritiku skr&aacute;ten&eacute;ho legislat&iacute;vneho konania od t&yacute;ch ist&yacute;ch ľud&iacute;, ktor&iacute; dva t&yacute;ždne pred parlamentn&yacute;mi voľbami, marcov&yacute;mi, 18. febru&aacute;ra priniesli do N&aacute;rodnej rady skr&aacute;ten&eacute; legislat&iacute;vne konanie o 13. d&ocirc;chodkoch, skr&aacute;ten&eacute; legislat&iacute;vne konanie o diaľničn&yacute;ch zn&aacute;mkach a skr&aacute;ten&eacute; legislat&iacute;vne konanie o pr&iacute;davkoch na dieťa. Vtedy tiež nebol žiaden koronav&iacute;rus, p&aacute;n poslanec Susko, a boli ste z&aacute;zračne ticho, vtedy v&aacute;m to neprek&aacute;žalo.<br /> Va&scaron;e vyst&uacute;penie mi trochu pripom&iacute;na princ&iacute;p podľa seba s&uacute;dim teba. Za va&scaron;ej &eacute;ry, nemysl&iacute;m v&aacute;s osobne, ale za &eacute;ry vl&aacute;dy, v ktorej ste boli na ministerstve životn&eacute;ho prostredia, sa osobn&eacute; &uacute;daje zneuž&iacute;vali jedna b&aacute;seň. Aj inform&aacute;cie osobn&eacute;ho charakteru z policajn&yacute;ch datab&aacute;z. Robili to va&scaron;i nominanti a va&scaron;i kamar&aacute;ti a vtedy ste tiež boli ticho.<br /> Ale keď dvaja robia to ist&eacute;, tak nie je to vždy to ist&eacute;. Z&aacute;merom tejto vl&aacute;dy je chr&aacute;niť život a zdravie obyvateľov. Nič viac, nič menej. M&ocirc;žeme vylep&scaron;iť detaily, cez pozmeňuj&uacute;ce n&aacute;vrhy sa to aj deje, ale ide o ochranu života a zdravia občanov tejto krajiny. P&aacute;n poslanec Fico pred dvomi dňami povedal, že vy nebudete zneuž&iacute;vať t&uacute;to t&eacute;mu na politick&eacute; ciele. Alebo to povedal p&aacute;n podpredseda Pellegrini, teraz si nie som ist&yacute;. Ale veď presne to rob&iacute;te. Presne to rob&iacute;te. Stra&scaron;&iacute;te tu občanov a zneuž&iacute;vate t&uacute;to situ&aacute;ciu na politick&eacute; ciele. Čiže zase s&uacute; slov&aacute; a skutky v tot&aacute;lnom rozpore. (Potlesk.)
3. schôdza NR SR - 1.deň - B. popoludní
Dátum: 2020-03-24
Poslanec: Grendel, Gábor (OĽANO)
Druh vystúpenia: Vystúpenie s faktickou poznámkou

19. Ďakujem za slovo, pán predsedajúci. Zdá sa mi, že je tu taká, ešte taká nesmelá atmosféra, každý ako keby sa len oboznamoval s tým prostredím a so spôsobmi, ako Národná rada funguje, ale vystúpenie pána poslanca Suska ma naozaj trochu vyprovokovalo k tomu, aby som predsa len vstúpil do tejto miestami, sa mi zdá, až submisívnej atmosféry v Národnej rade. Pán poslanec, vážny zásah do nezávislosti súdnictva. To naozaj nás idete o tomto poučovať, čo je vážny zásah do nezávislosti súdnictva?! Nominácia pani Jankovskej na Ústavný súd bol vážny zásah do nezávislosti súdnictva alebo pána Kajetána a ostatných. Teraz sa ide robiť poriadok v súdnictve a nie vážny zásah. (Potlesk.)
94. schôdza NR SR - 9.deň - A. dopoludnia
Dátum: 2023-06-27
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

74. Pán Čepček, prosím vás, venujte sa radšej svojej obľúbenej téme, na nad ktorou rozmýšľate po nociach, lebo keď si pozriete tento návrh zákona, tak ak má rodič právo na vzdelávanie v zhode s jeho náboženstvom, filozofiou, tak logicky, keď to vzdelanie v zhode s náboženstvom a filozofiou nedostane škola, poruší zákon a poruší práva rodiča. Tak si to prečítajte. Pán Taraba, pán Vašečka hovorí jednu vec a druhú napísal do zákona, a tá druhá vec je, že rodič má právo na vzdelanie v zhode s náboženstvom a toto ja rozporujem, že toto škola nevie zabezpečiť. Pán Vašečka presne to isté ako ste reagovali na mňa, vy tvrdíte jedno a napísali ste úplne niečo iné. Vy ste napísali zákona tak, aby rodič mohol zasahovať do biológie, do prírodovedy, do etiky, do náboženstva, lebo ja neviem, asi ste nevedeli inak napísať tento návrh zákona a reálne klamete, pretože chcete zasahovať do týchto predmetov. Vy hovoríte, že dehonestujem učiteľov, že aby boli pri ako, ako keby boli primitívi alebo niečo podobné, tak ja použijem vaše slová, že vy dehonestujete učiteľov, ako keby boli primitívi, že učitelia nevedia, čo majú robiť, a že nevedia, ako majú učiť a klamete, že školy učia nechutnosti. Za toto sa môžete pán Vašečka vy hanbiť, keď hovoríte, že školy učia nechutnosti. Tak mi povedzte, aké nechutnosti a ktoré školy to presne učia, akým spôsobom. Pán Krajniak, prepáčte, ale ja vidím, že extrémistické strany a OĽANO a konzervatívci zo SME RODINA si začínajú veľmi dobre rozumieť. Prepáčte mi za túto invektívu, ale ja neviem, či si budú dobre rozumieť aj v téme písania nejakých chlípnych esemesiek dievčatám alebo transrodovým osobám. Pani Pleštinská, mne príde toto ako veľmi smutné vystúpenie dvojnásobnej europoslankyne, pretože vy ako europoslankyňa by ste mali mať omnoho viacej informácií, že žiadna škola neučí fiktívnu gender ideológiu a vy by ste teda si mohli overovať tieto informácie...(Prerušenie vystúpenia časomerom.)
90. schôdza NR SR - 13.deň - A. dopoludnia
Dátum: 2023-05-23
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

29. Pán poslanec Dostál, ďakujem veľmi pekne za ten seriózny príspevok, kde si vyslovil aj svoj názor a kde si nám prečítal aj názory jednotlivých organizácií, ale aj si rozobral niektoré body v rámci tohto návrhu zákona. Áno, tá debata je vážna a mali by sme sa o nej odborne rozprávať, aj keď vytýkajú, že sa vyjadrujú iba, že sa vyjadrujeme iba my, muži. No tak v SaS-ke chránime ženy takýmto spôsobom a v SaS-ke chránime aj slobodu. Mne táto schôdza pripomína takú marcovú schôdzu, na ktorej sa malo rokovať o rekordnom množstve takýchto škodlivých návrhov, ktoré nemali dostatočnú podporu, ale napriek tomu sa naozaj niektoré návrhy podarilo aj posunúť ďalej. Keď sme to rátali, tak presne ohľadom takýchto návrhov, ktoré podľa mňa aj ubližujú ženám, sme rokovali už v 24 návrhoch. Najskôr to bol návrh pani Záborskej na sprísnenie interrupcií, ktorý, aj si myslím, že asi bol prijatý a zaradený proti rokovaciemu poriadku, lebo tam neuplynulo to šesťmesačné, šesťmesačná lehota. Potom tu bol Čepčekov návrh, poslanca Čepčeka na zákazy, zákaz reklamy na interrupcie, čo v skutočnosti je zákaz poskytovania aj odborných informácií a na druhej strane to bolo aj nejaké citové vydieranie žien, pretože povinnosť lekára urobiť sonografické vyšetrenie, ukázať žene plod a pustiť tlkot jeho srdca je naozaj že citové vydieranie a som rád, že to neprešlo. Potom sme tu zažili ešte aj také to prepašovanie na svoju ideológiu. Ale ten základ je, že ja stále nerozumiem tomu návrhu zákona a možno že teda predkladatelia by ho mali vysvetliť, pretože nechcú zachovať ten stav, aký v súčasnosti máme, chcú ho sprísňovať, nechcú, aby ženy sa chránili napríklad aj interrupčnou tabletkou a nechcú ani vzdelávanie, pretože predložili návrh zákona pre školy, ktorý bude zabraňovať takémuto vzdelávaniu mladých ľudí.
90. schôdza NR SR - 13.deň - A. dopoludnia
Dátum: 2023-05-23
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

5. Pán poslanec Cmorej, ďakujem veľmi pekne za tvoje vystúpenie, že pozorne som počúval jednotlivé body, ktoré si hovoril. A tento zákon je prezentovaný ako zákon pomoci tehotným ženám. Ale ja keď som ťa počúval a ty si vymenoval asi sedemnásť vecí, ktoré obsahuje tento návrh zákona, tak som tam počul iba jednu vec, ktorú môžme hovoriť, že by mohla byť pomocou v rámci tohto zákonu tehotným ženám, a to je utajený pôrod. Mňa skôr tam zarazili všetky tie ostatné veci, ktoré sú, tých šestnásť vecí, ktoré si vymenoval, ak som dobre rátal. Z toho také najvýraznejšie pre mňa bolo to zisťovanie citlivých údajov ako podmienka na interrupciu. Tak ja tomu nerozumiem, že na pôde na interrupciu robí naozaj nejaký zásah v rámci seba, svojho myslenia, svojho okolia. A teraz bude nahlasovať formu antikoncepcie alebo bude nahlasovať nejaký svoj status, alebo nejaké ďalšie informácie, to mi príde také citové vydieranie a potom nerozumiem, že ako chceme pomôcť týmto ženám, keď im ešte ubližujeme, ešte viacej ubližujeme. Veľmi ma zarazila napríklad tá 48-hodinová povinná čakacia doba pre všetky interrupcie. Tak toto znova ide v tej istej línii, že žena príde k nejakému ťažkému rozhodnutiu alebo k nejakému rozhodnutiu, ktoré chce urobiť a opätovne bude rozmýšľať nad týmto a dávame jej nejaký ďalší čas, aby ju, ja neviem kto, ovplyvňoval. Možno ten bod, ktorý si tam spomínal, ktorý je vplyv cirkvi a náboženských spoločností, kde môžu odovzdávať aj takýmto ženám nejaké informačné letáky, ktoré vypracovali cirkvi. Tak ako spomínal aj kolega Lehotský, pani Záborská krútila hlavou. Tak možno pani Záborská, poďte to vysvetliť teraz, vy ako predkladateľ si môžete zobrať to slovo, ja si to veľmi rád vypočujem... (Prerušenie vystúpenia časomerom.)
88. schôdza NR SR - 10.deň - B. popoludní
Dátum: 2023-03-29
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

164. Pán poslanec, na nesprávne zaraďovanie máme jeden veľmi účinný nástroj, a to sú štandardy diagnostikovania. Tieto štandardy diagnostikovania boli vypracované minulý rok, boli predložené pánovi ministrovi podľa mňa v októbri alebo v novembri, sú platné zo zákona od 1. 1. ´23, v rámci tejto platnosti by ich mali poradne používať, ale ich nepoužívajú, takže ak chceme niečo zmeniť v rámci diagnostikovania, tak jeden z tých krokov je aj to, aby tieto štandardy diagnostiky boli podpísané, aby sa zaviedli do praxe, aby neprebiehala diagnostika tak, ako za predchádzajúce obdobie, ale aby sme ju mali nejakým spôsobom stanovenú.
88. schôdza NR SR - 10.deň - B. popoludní
Dátum: 2023-03-29
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

152. Pán minister, ja by som vás chcel veľmi, veľmi, veľmi pekne poprosiť, aby ste nehovorili a neopakovali vety, že v predchádzajúcom návrhu zákona, ktorý sme dávali v auguste ´22 nebolo kľúčovanie alebo nebol finančný dopad a doložka. Toto rozprávate stále. Keby nebolo kľúčovanie, nie je doložka a keby nebola doložka, tak to nemôžme dať do MPK. Vy sám ste povedali, že nebudete nosiť cisárove nové šaty, pretože tam bola doložka na 380 mil. a tá doložka vyplývala z kľúčovania. Takže vás chcem opätovne poprosiť, aby ste nehovorili, že tam nebolo kľúčovanie a že tam nebola doložka, lebo inak by to nemohlo byť v MPK a týmto dehonestujete všetkých ľudí na ministerstve, ktorí to chystali. Ďakujem.
88. schôdza NR SR - 10.deň - B. popoludní
Dátum: 2023-03-29
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

130. Pán kolega Habánik, áno, máte pravdu, že keď sme prinášali novelu školského zákona, tak v rámci cyklov tam bolo napísané, že môže, pretože sme chceli vyslať školám signál, aj všetkým odborníkom, aby sa začali naozaj pozerať na kurikulárnu reformu, aby sa zapájali do všetkých aktivít, do všetkých pripomienkových konaní a tak ďalej, ale aj naším plánom bolo, aby sme priniesli v nasledujúcej novele v rámci tohto volebného obdobia ešte aj stanovenú povinnosť v rámci plnenia rokov. Cykly, ktoré ste spomínali, sú veľmi dôležitým prostriedkom pre žiakov, pre deti, pre učiteľov, pretože im má poskytnúť omnoho takú väčšiu variabilitu v rámci hlavne toho prvého cyklu, pretože v rámci toho prvého cyklu má žiak omnoho väčší priestor na to, aby si upevnil jednotlivé potrebné vedomosti. Minimálne v rámci učebných výstupov sú absolútnou novinkou a budú pre všetky deti pre, pre, pre všetky deti bez výnimky vrátane aj detí s postihnutím a eliminácia a tzv. opakovanie ročníkov v tejto novele nie sú. To sme tam dávali v rámci medzirezortného pripomienkového konania. Poslednú vec. V rámci segregácie, stále tu rozprávame o antidiskriminačnom zákone. Pán kolega, aj vy viete, že nie je žiaden návrh zo strany ministerstva spravodlivosti, viete, že nie je nič v medzirezortnom pripomienkovom konaní. Viete, že nálezy a rozhodnutia súdov sú iba v školstve a v rámci oblasti školstva a viete, že to máme vydokladované, máme tieto skúsenosti aj reálne z praxe, preto nerozumiem, prečo chceme odpinknúť túto vec a tváriť sa, že ju prijmeme, neviem kedy, v rámci tohto volebného obdobia už asi nie, takže v rámci budúceho volebného obdobia segregácia ako taká a infringement, ktorý sme dostali v 2015, je naviazaný na školstvo, nie na iné segmenty alebo iné oblasti.
88. schôdza NR SR - 10.deň - B. popoludní
Dátum: 2023-03-29
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

124. Kolegovia, ďakujem veľmi pekne. Ja sa iba vyjadrím k segregácii, teda k tebe pani kolegyňa Žitňanská. Európska komisia v 2015 urobila infringement, sme dostali teda infringement na konanie, na porušenie rovnakého prístupu v rámci vzdelávania a ten je vedený proti neúmernému umiestňovaniu detí, rómskych detí do špeciálnych škôl a táto oblasť sa rieši v rámci školstva. Máme potvrdené rozsudky súdov a znova sa to rieši iba ohľadom školstva. Preto ja stále nerozumiem, prečo hovoríme o antidiskriminačnom návrhu zákona, ten som ani nezachytil, že by sa mal otvoriť teraz najbližšie. Nezachytil som, že by bol v medzirezortnom pripomienkovom konaní. Neviem, ako to chceme urobiť, pretože v rámci tohto návrhu zákona by sa to dotýkalo všetkých oblastí, ktoré, pod ktoré spadajú antidiskriminačný návrh zákona. Takže poďme vyriešiť najskôr iba ten jeden v rámci školského. Poďme to zadefinovať a potom, keď ostatní páni ministri nemajú ambíciu alebo pán minister spravodlivosti má ambíciu, aby priniesol takýto návrh v rámci antidiskriminačného zákona. My nemôžme čakať, pretože na to budú doplácať v prvom rade deti. Takže verím, že tento návrh príde v rámci druhého čítania do tohto školského zákona. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

74. Pán poslanec Kučera, v rámci nového štátneho vzdelávacieho programu, to, čo ste rozprávali, nie je pravda, pretože aj keď tam budú navyše disponibilné hodiny a zavedie sa to od 1. septembra tohto roku, tak to bude iba 30 škôl, takže tých všetkých ostatných 2 170 škôl sa bude musieť prispôsobiť tejto povinnej a bude musieť urobiť tie veci, ktoré sa dejú. Pani poslankyňa Šofranko, ja apelujem na teba preto, lebo viem, že si zo školstva, pretože ti dôverujem, pretože poznám tvoje názory a pretože vieš, že toto je škodlivý návrh zákona a škodlivý návrh zákona sa nedá upravovať, lebo z niečoho škodlivého nevieš ani pozmeňujúcim návrhom urobiť niečo, čo bude dobré. Pán poslanec Kuriak, áno, záležalo mi na cirkevnom, cirkevných školách, pretože tie tlaky, ktoré som musel zniesť kvôli tomu, aby si ostatné školy nemuseli vyberať medzi etickou a náboženskou výchovou, ale všetci chceli, aby tá náboženská výchova sa zrušila, tak tri roky som to ustál. Tri roky som ten tlak ustál, pretože som povedal, že treba profiláciu škôl a treba mať aj cirkevné školy a treba nechať cirkevné školy, aby robili tú hodnotovú úlohu, ktorú aj robia, preto obraňujem teraz cirkevné školy. Pán poslanec Kašper, idete dávať taký návrh, že niečo idete prikázať, ale teraz ste si uvedomili, že vlastne to bude problém, tak znova idete z toho niečo vyňať, len aby ste vlastne vyhoveli, ani neviem v podstate čomu, lebo nikto niečo takéto nechce. A čo sa týka, pán poslanec Pročko, ani ja by som nebol s tebou v nejakej firme, ale čo sa týka telocviční, tak to je reálny fakt, pretože tak ako ste nepodporili návrh zákona pani Marcinkovej len kvôli tomu, aby v nemocniciach sa nemohla priložiť jedna stolička, čo je absolútne minimum, tak teraz idete pretláčať to, že nie sú telocvične, neviete tie telocvične vybudovať, aj napriek tomu to idete urobiť. Tak tu si porovnávajme jedno myslenie a tu si porovnávajme druhé myslenie, a to je to falošné.
88. schôdza NR SR - 3.deň - B. popoludní
Dátum: 2023-03-16
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

218. Pán poslane Šefčík, na prvom stupni základnej školy sa deti učia o vývine plodu v tele matky, na druhom stupni sa učia o reprodukčnej sústave, keď ste boli učiteľ, aj keď telesnej, tak musíte vedieť takéto veci, tak potom tu nemusíte rozprávať vy podobné náležitosti, aké ste rozprávali. Ale musím povedať, že som veľmi milo prekvapený, veľmi milo prekvapený vaším návrhom, ktorý ste tu dali, aby sme sa naspäť vrátili k tomu, čo sme vymysleli na ministerstve školstva podobne s pánom Kučerom, že dáme o jednu hodinu disponibilnú navyše a že ju zaplatíme. Ja vás plne podporujem v tomto, či už to bude na prvý stupeň alebo aj na druhý stupeň, to už potom závisí od finančných prostriedkov, ktoré budú poukázané ministerstvu školstva. Ak to ideme pilotovať, že to bude iba na prvý stupeň a bude navýšená jedna hodina disponibilných hodín a takýmto spôsobom potom budú poslané peniaze, tak určite poďte do toho, ale znova opakujem, nie zákonom, lebo vy zákonom nenavyšujte disponibilné hodiny. Za toto sa postavím za vás, poďme spoločne na tlačovú konferenciu, poďme spoločne vyzvať pána ministra školstva, že keď mu prídu peniaze na ďalšiu disponibilnú hodinu, aby okamžite podpísal to, že tie školy, ktoré budú chcieť mať telesnú, tak ju môžu mať. Úplne som za. Poďme to urobiť. Ale nerobte takýto hrubý zásah do štátneho vzdelávacieho programu. Aj vy viete, že to je hrubý zásah do celého systému vzdelávania, že niečo rozhodnete v rámci zákona. To potom budeme naozaj pomaly asi jediní, ktorí budú takýmto spôsobom, že Národná rada bude o tomto rozhodovať, pretože to je v kompetencii ministra a minister má rozhodnúť, že takýmto spôsobom sa budú zvyšovať disponibilné hodiny, ak bude mať na to finančné prostriedky, lebo bez toho to nemôže urobiť.